Kamu bisa jelasin ke aku soal Tessa Kaunang dalam bahasa jawa?

Tessalonica Indria Roxana Aryani Anes Kaunang langkung akrab dipuntimbali kanthi asma Tessa Kaunang (). Tessa Kaunang punika salah satunggaling modhél, juru main sinétron, saha presenter. Kajawi punika, Tessa ugi gadhah profési dados komédian. Tessa Kaunang punika putrinipun musisi Arthur Kaunang. Tessa Kaunang nikah kaliyan pesinetron Sandy Tumiwa nalika tanggal 7 Juli 2006. Tessa Kaunang nglairaken putranipun ingkang sepisanan nalika tanggal 9 Januari 2007. Putrinipun Tessa Kaunang anami Andisa Leota Anabel.

Tessa Kaunang ugi dados presenter wonten ing acara infotainment Was-Was ingkang dipunsiyaraken wonten salah satunggaling stasiun tivi swasta ingkang nama SCTV. Sanajan sampun ngandhut, Tessa ugi taksih aktif dados presenter. Sapunika Tessa taksih remen nindakaken kagiyatan dados ibu saha langkung kathah wonten griya. Nalika putranipun sampun radi ageng, Tessa Kaunang ugi wangsul malih ndhérék kagiyatan wonten ing donyaning entertainment. Tuladhanipun nalika pertengahan taun 2009, Tessa ugi akting wonten ing komedi situasi ingkang gadhah irah-irahan Kungfu Komeng.

Tessa ugi asring main sinétron. Sinetron ingkang naté dipunbintangi Tessa Kaunang inggih punika sinétron ingkang irah-irahanipun Tersayang, Melodi Cinta, Pura Kertas, saha Permaisuri Hatiku. Tessa ugi naté akting wonten ing filem 5 Sehat 4 Sempurna arahan sutradara Richard Buntario.